**VEREJNÝ OBSTARÁVATEĽ:** Psychiatrická nemocnica Philippa Pinela Pezinok

 Malacká cesta 63, 902 18 Pezinok

 Výtlačok jediný

 Počet listov: 22



 **SÚŤAŽNÉ PODKLADY k zriadeniu dynamického nákupného systému**

**Dynamický nákupný systém**

**(ďalej len „DNS“)**

Predmet zákazky:

**Potraviny**

(Tovary)

podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení

neskorších predpisov (ďalej len „zákon“)

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

Súťažné podklady sú vlastníctvom Psychiatrickej nemocnice Pilippa Pinela Pezinok. Záujemca môže súťažné podklady použiť len v súvislosti s prípravou ponuky v súlade so zákonom o verejnom obstarávaní.

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. VŠEOBECNÉ INFORMÁCIE**

 2 Spôsob fungovania dynamického nákupného systému

 3 Podmienky používania elektronických zariadení v rámci dynamického nákupného systému

 4 Dostupnosť dokumentov k verejnému obstarávaniu, komunikácia a výmena informácií

**Časť III. INFORMÁCIE O PREDMETE ZÁKAZKY**

 5 Predmet zákazky

 6 Rozsah zákazky podľa skupiny alebo jej časti zadávanej v rámci dynamického nákupného systému vymedzený CPV kódmi

 7 Miesto dodania predmetu zákazky

 8 Dĺžka trvania dynamického nákupného systému a lehota dodania/poskytnutia/uskutočnenia

 9 Zdroj finančných prostriedkov

**Časť IV. INFORMÁCIE O ŽIADOSTI O ÚČASŤ, PODMIENKACH ÚČASTI, POŽIADAVKÁCH A POSÚDENIE ICH SPLNENIA**

10 Žiadosť o účasť

11 Obsah žiadosti o účasť

12 Podmienky účasti vo verejnom obstarávaní

13 Oprávnenie predložiť žiadosť o účasť a späťvzatie žiadosti o účasť

14 Miesto a lehota na predkladanie žiadostí o účasť a sprístupnenie týchto žiadostí

15 Posúdenie splnenia podmienok účasti

16 Vysvetľovanie dokladov na preukázanie splnenia podmienok účasti

17 Vylúčenie záujemcu

**Časť V. VYTVORENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

18 Zaradenie záujemcov do vytvoreného dynamického nákupného systému

19 Zadávanie zákaziek v rámci dynamického nákupného systému

**Časť VI. PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

20 Vyhotovenie a jazyk ponuky

21 Variantné riešenie

22 Mena a ceny uvádzané v ponukách, mena finančného plnenia

23 Zábezpeka ponuky

**Časť VII. OBSAH PONUKY PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

24 Obsah ponuky

**Časť VIII.PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

25 Oprávnenie predložiť ponuku

26 Predloženie ponuky a späťvzatie ponuky

27 Miesto a lehota na predkladanie ponúk

28 Lehota viazanosti ponúk

29 Otváranie ponúk

30 Vyhodnocovania ponúk

31 Vysvetľovanie ponuky, odôvodnenie mimoriadne nízkej ponuky

32 Vylúčenie ponuky/dodávateľa

33 Vyhodnocovanie návrhov na plnenie kritérií

34 Elektronická aukcia

35 Informácia o výsledku vyhodnocovania ponúk

**Časť IX. UZAVRETIE ZMLUVY**

36 Uzavretie zmluvy

37 Ochrana osobných údajov

**Časť I.**

**INFORMÁCIE O VEREJNOM OBSTARÁVATEĽOVI**

1. **identifikácia verejného obstarávateľa**

**Verejný obstarávateľ:**

Názov organizácie: Psychiatrická nemocnica Philippa Pinela Pezinok

Adresa organizácie: Malacká cesta 63, 902 01 Pezinok

IČO: 30 801 397

Krajina: Slovenská republika

**Kontaktné miesto verejného obstarávateľa**:

Názov: Psychiatrická nemocnica Philippa Pinela Pezinok

Adresa: Malacká cesta 63, 902 01 Pezinok

Kontaktná osoba: Ing. Ondrej Kuruc, PhD.

Telefón: +421/2 59373297

E-mailová adresa: ondrej.kuruc@health.gov.sk

 pastirova@pnpp.sk

Hlavná adresa (URL): http://www.pnpp.sk/

Adresa na ktorej sú dostupné súťažné podklady: https://josephine.proebiz.com/sk/

**Časť II.**

**VŠEOBECNÉ INFORMÁCIE**

1. **spôsob fungovania dynamického nákupného systému**
	1. Dynamický nákupný systém je vytvorený a prevádzkovaný výhradne elektronicky v systéme JOSEPHINE.
	2. Webové sídlo systému, prostredníctvom ktorého sa verejné obstarávanie realizuje a v ktorom je dynamický nákupný systém vytvorený, je: <https://josephine.proebiz.com/>.
	3. Každý, kto ako záujemca má záujem o účasť vo verejnom obstarávaní alebo chce predložiť ponuku a nie je registrovaný v systéme JOSEPHINE, je povinný sa registrovať v systéme JOSEPHINE.
	4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti.Autentifikáciu vykonáva poskytovateľ systému JOSEPHINE, v pracovných dňoch v rozmedzí 08.00 – 16.00 hod. miestneho času (SEČ).Záujemcapri registrácii nemusí byť zapísaný v Zozname hospodárskych subjektov ani v Registri partnerov verejného sektora*.*
2. **podmienky používania elektronických zariadení v rámci dynamického nákupného systému**

3.1 Na bezproblémové používanie dynamického nákupného systému v rámci sytému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

3.2 Ďalej je nutné mať v internetovom prehliadači povolený javascript a zapnuté cookies. Návod ako v internetovom prehliadači povoliť cookies, nájdete na http://proebiz.com/sk/podpora. Môžete si taktiež spraviť test prehliadača, ktorý nájdete v sekcii SUPPORT systému JOSEPHINE.

1. **dostupnosť dokumentov k verejnému obstarávaniu, komunikácia a výmena informácií**
	1. Verejný obstarávateľ bude pri komunikácii so Záujemcami postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi Obstarávateľom a Záujemcami..
	2. Podrobné pravidlá a podmienky komunikácie a výmeny informácií v dynamickom nákupnom systéme v rámci systému JOSEPHINE sú uvedené v platných Všeobecných podmienkach používania dynamického nákupného systému JOSEPHINE.
	3. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE..

**Časť III.**

**INFORMÁCIE O PREDMETE ZÁKAZKY**

1. **predmet zákazky**
	1. Názov predmetu zákazky: **Potraviny**
	2. Povaha predpokladaných nákupov v rámci dynamického nákupného systému:

Kategória č.1 zemiaky čistené

Kategória č.2 mlieko a mliečne výrobky

Kategória č.3 ovocie a zelenina

Kategória č.4 mrazené potraviny

Kategória č.5 základné potraviny

Kategória č.6 chlieb pečivo

Kategória č.7 mäso a mäsové výrobky

Kategória č.8 vajcia

Povaha predpokladaných nákupov v rámci dynamického nákupného systému tvoria prílohy č. 15. Opis predmetu zákazky týchto súťažných podkladov.

1. **rozsah zákazky podľa skupiny alebo jej časti zadávanej v rámci dynamického nákupného systému vymedzený cpv kódmi**
	1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník: 15000000-8 Potraviny, nápoje, tabak a príbuzné produkty

Hlavný predmet: Potraviny

Dodatočný kód CPV:

15112000-6 Hydina

15896000-5 Hlboko zmrazené výrobky

15119600-1 Rybie mäso

15100000-9 Živočíšne výrobky, mäso a mäsové výrobky

15220000-6 Mrazené ryby, rybie filé a ostatné rybie mäso

15221000-3 Mrazené ryby

15331100-8 Čerstvá alebo mrazená zelenina

15331170-9 Mrazená zelenina

15500000-3 Mliečne výrobky

15612500-6 Pekárske výrobky

15300000-1 Ovocie, zelenina a súvisiace výrobky

60000000-8 Dopravné služby (bez prepravy odpadu)

1. **miesto dodania predmetu zákazky**
	1. Miesto alebo miesta dodania predmetu zákazky:

Psychiatrická nemocnica Philippa Pinela Pezinok

Adresa organizácie: Malacká cesta 63, 902 01 Pezinok

1. **dĺžka trvania dynamického nákupného systému a lehota dodania predmetu zákazky**

Dĺžka trvania dynamického nákupného systému, t.j. doba na ktorú sa vytvára dynamický nákupný systém na zadávanie konkrétnych zákaziek: 12 mesiacov

Lehota dodania konkrétnej zákazky zadávanej v rámci dynamického nákupného systému bude uvedená v príslušnej výzve na predkladanie ponúk.

1. **zdroj finančných prostriedkov**
	1. Maximálna predpokladaná hodnota všetkých zákaziek zadávaných v rámci dynamického nákupného systému za celé obdobie jeho trvania je **356 802,18 €** bez DPH.
	2. Verejný obstarávateľ predpokladá zadávanie konkrétnych zákaziek v rámci dynamického nákupného systému v dopredu neurčitých, nepravidelných intervaloch, ktoré budú závisieť od potrieb verejného obstarávateľa. Rovnako, objem konkrétnych zákaziek zadávaných v rámci dynamického nákupného systému, verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci dynamického nákupného systému.

**Časť IV.**

**INFORMÁCIA O ŽIADOSTI O ÚČASŤ, PODMIENKACH ÚČASTI,**

**POŽIADAVKÁCH A POSÚDENIE ICH SPLNENIA**

1. **žiadosť o účasť**

10.1 Žiadosť o účasť (žiadosť o zaradenie do DNS) je žiadosť o zaradenie do procesu verejného obstarávania, ktorou záujemca preukazuje splnenie podmienok účasti, a to v súlade so znením Oznámenia o vyhlásení verejného obstarávania a Súťažnými podkladmi.

10.2 Žiadosti o účasť sa predkladajú v slovenskom jazyku.

10.3 Žiadosť o účasť obsahuje doklady a dokumenty, ktorými záujemca preukazuje splnenie podmienok účasti a to vo forme stanovenej v oznámení o vyhlásení verejného obstarávania a/alebo v týchto súťažných podkladoch.

10.4 Doklady a dokumenty predložené v žiadosti o účasť sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do jazyka slovenského.

10.5 Všetky náklady a výdavky spojené s prípravou, vyhotovením a predložením žiadosti o účasť znáša záujemca bez finančného nároku voči verejnému obstarávateľovi, bez ohľadu na výsledok posúdenia žiadosti o účasť.

1. **obsah žiadosti o účasť**
	1. Žiadosť o účasť musí obsahovať doklady, dokumenty a vyhlásenia podľa oznámenia o vyhlásení verejného obstarávania a bodu 12 týchto súťažných podkladov.

**12 podmienky účasti vo verejnom obstarávaní**

12.1 Podmienky účasti týkajúce sa osobného postavenia, a ak sa vyžadujú, tak aj finančného a ekonomického postavenia, technickej alebo odbornej spôsobilosti ako aj spôsob ich preukazovania, sú uvedené v Prílohe č.1

12.2 Ak záujemca nevyužije na preukázanie splnenia podmienok účasti jednotný európsky dokument podľa § 39 zákona a bodu 12.3 týchto súťažných podkladov, v takom prípade v rámci svojej žiadosti o účasť predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf alebo v pôvodnej elektronickej podobe, ak boli doklady preukazujúce splnenie podmienok účasti pôvodne vyhotovené v elektronickej podobe.

12.3 Záujemca môže splnenie podmienok účasti preukázať aj spôsobom podľa § 39 zákona, t.j. záujemca môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom podľa prílohy č. 4. Formulár Jednotného európskeho dokumentu týchto súťažných podkladov (ďalej aj ako „JED“).

**Vytvorenie elektronickej verzie formuláru JED – postup pre záujemcu:**

Verejný obstarávateľ odporúča, aby záujemca použil predvyplnený elektronický formulár JED vo formáte, ktorý je prílohou č. 4. Formulár Jednotného európskeho dokumentu týchto súťažných podkladov.

Vo formulári JED záujemca vyplní nasledovné časti:

1. časť II – A, B a C,
2. časť III - A, B, C a D,
3. časť IV – oddiel α,
4. časť VI.

Záujemca uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/legislativametodika-dohlad/jednotny-europsky-dokument-605.html>, okrem časti I. označenej ako „Informácie týkajúce sa postupu verejného obstarávania a verejného obstarávateľa“ (pokiaľ záujemca použije JED, ktorý je súčasťou týchto súťažných podkladov).

Verejný obstarávateľ nevyžaduje, aby záujemca v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby záujemca za takýchto subdodávateľov, ktorých kapacity záujemca nevyužíva na preukázanie splnenia podmienok účasti, predkladal JED za každého takéhoto subdodávateľa.

**Záujemca,** ktorý sa verejného obstarávania **zúčastňuje samostatne** a ktorý nevyužíva zdroje a/alebo kapacity iných osôb na preukázanie splnenia podmienok účasti, **vyplní, podpíše a predloží jeden JED.**

**Záujemca,** ktorý sa verejného obstarávania **zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/vyplnenými, podpísaným/podpísanými samostatným/samostatnými JED-om/JED-mi,** ktorý/ktoré obsahuje/obsahujú príslušné informácie **a podpis každej z osôb, ktorých zdroje a/alebo kapacity využíva záujemca na preukázanie splnenia podmienok účasti v tomto verejnom obstarávaní.**

**V prípade, že záujemcu tvorí skupina dodávateľov** zúčastnená vo verejnom obstarávaní, **záujemca vyplní a predloží JED s požadovanými informáciami za každého člena skupiny dodávateľov spolu s ich podpismi.**

Podľa § 39 ods. 6 zákona, ak záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným funkcionalitou sytému JOSEPHINE požiadať záujemcu o predloženie dokladu alebo dokladov nahradených JED-om. Záujemca doručí – elektronicky, spôsobom určeným funkcionalitou systému JOSEPHINE, doklady verejnému obstarávateľovi v lehote nie kratšej ako päť pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

12.4 Ak záujemca nevyužije na preukázanie splnenia podmienok účasti jednotný európsky dokument podľa § 39 zákona, v takom prípade v rámci svojej žiadosti o účasť predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf, resp. ak boli doklady preukazujúce splnenie podmienok účasti pôvodne vyhotovené v elektronickej forme, uchádzač v rámci svojej žiadosti o účasť, tieto doklady predkladá v pôvodnej elektronickej podobe.

12.5 Čestné vyhlásenie záujemcu vo formáte .pdf o tom, že doklady, dokumenty a vyhlásenia predložené elektronicky v žiadosti o účasť záujemcu, sú zhodné s originálnymi dokladmi, dokumentmi a vyhláseniami. Vzor čestného vyhlásenia je uvedený v prílohe č. 12 týchto súťažných podkladov.

**13** **oprávnenie predložiť žiadosť o účasť a späťvzatie žiadosti o účasť**

13.1 Záujemcom môže byť fyzická osoba, právnická osoba, ako aj skupina fyzických osôb a/alebo právnických osôb, ktorá na trh dodáva tovar, uskutočňuje stavebné práce alebo poskytuje službu, vystupujúcich voči verejnému obstarávateľovi spoločne. Skupina dodávateľov nemusí vytvoriť právnu formu na účely účasti vo verejnom obstarávaní, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov konať v mene všetkých členov skupiny dodávateľov a prijímať pokyny v tomto verejnom obstarávaní ako aj konať v mene skupiny pre prípad zaradenia do dynamického nákupného systému, prijatia ponuky, podpisu zmluvy a komunikácie/zodpovednosti v procese plnenia zmluvy. V prípade prijatia ponuky skupiny dodávateľov sa vyžaduje, aby skupina dodávateľov pred podpisom zmluvy, ktorá bude výsledkom zadávania konkrétnej zákazky, uzatvorila a predložila verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.

13.2 Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť záujemcom. Ak žiadosť o účasť predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej žiadosť o účasť zaradiť do dynamického nákupného systému.

13.3 Každý záujemca môže vo verejnom obstarávaní predložiť žiadosť o účasť, buď samostatne sám za seba alebo ako člen skupiny dodávateľov, a to výlučne v písomnej forme - elektronicky spôsobom určeným funkcionalitou systému JOSEPHINE.

13.4 Záujemca nemôže byť v tom istom postupe zadávania zákazky členom skupiny dodávateľov, ktorá predkladá žiadosť o účasť.

13.5 Záujemca predloží úplnú žiadosť o účasť v oznámenom formáte dokumentov výlučne elektronicky spôsobom určeným funkcionalitou systému JOSEPHINE.

13.6 Záujemca môže predloženú žiadosť o účasť vziať späť do uplynutia lehoty na predkladanie žiadostí o účasť.

13.7 Späťvzatie žiadosti o účasť je možné vykonať odvolaním pôvodnej žiadosti o účasť a to výlučne elektronicky spôsobom určeným funkcionalitou systému JOSEPHINE. Späťvzatú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadostí o účasť.

**14 miesto a lehota na predkladanie žiadostí o účasť a sprístupnenie týchto žiadostí**

14.1 Žiadosti o účasť záujemcov je potrebné predložiť v lehote na predkladanie žiadostí o účasť uvedenej v oznámení o vyhlásení verejného obstarávania výlučne elektronicky spôsobom určeným funkcionalitou systému JOSEPHINE v súlade s týmito súťažnými podkladmi a zákonom.

14.2 Lehota na predkladanie žiadostí o účasť podľa bodu 14.1 týchto súťažných podkladov nesmie byť kratšia ako 30 dní odo dňa odoslania oznámenia o vyhlásení verejného obstarávania Úradu pre úradné publikácie Európskej únie.

14.3 Systém zabezpečí sprístupnenie predložených žiadostí o účasť až po uplynutí lehoty podľa 14.2 týchto súťažných podkladov.

14.4 Sprístupnenie žiadostí o účasť sa vykonáva spôsobom určeným funkcionalitou systému JOSEPHINE.

14.5 Po zriadení dynamického nákupného systému sa neuplatňujú ďalšie lehoty na predkladanie žiadostí o účasť.

14.6 Žiadosti o účasť sa budú predkladať elektronicky do systému JOSEPHINE, umiestnenom na webovej adrese https://josephine.proebiz.com.

Predkladanie žiadostí o účasť **je umožnené iba autentifikovaným uchádzačom**. Autentifikáciu je možné zrealizovať týmito spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase **8.00 – 16.00** hod**.**
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. **Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.**
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. **Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.**

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listinnej podobe formou doporučenej pošty. Lehota na **tento úkon sú obvykle 4 pracovné dni** a je potrebné s touto **lehotou** počítať pri vkladaní ponuky.

**15 posúdenie splnenia podmienok účasti**

15.1 Verejný obstarávateľ po uplynutí lehoty podľa bodu 14.2 týchto súťažných podkladov vyhodnotí splnenie podmienok účasti všetkých záujemcov, ktorí v tejto lehote predložili žiadosti o účasť.

15.2 Ak bola žiadosť o účasť predložená po uplynutí lehoty podľa bodu 14.2 týchto súťažných podkladov, verejný obstarávateľ vyhodnotí splnenie podmienok účasti a uskutoční úkony podľa § 60 ods. 6 až 8 zákona do 10 pracovných dní odo dňa prijatia žiadosti o účasť.

15.3 Verejný obstarávateľ v odôvodnených prípadoch, najmä ak je potrebné preskúmať dodatočné informácie a doklady alebo iným spôsobom overiť splnenie podmienok účasti, vyhodnotí splnenie podmienok účasti a uskutoční úkony podľa § 60 ods. 6 až 8 zákona do 15 pracovných dní odo dňa prijatia žiadosti o účasť pred odoslaním prvej výzvy na predkladanie ponúk.

15.4 Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

1. osobného postavenia záujemcu podľa zákona
2. technickej a odbornej spôsobilosti.

15.5 V rámci vyhodnocovania žiadostí o účasť, verejný obstarávateľ/komisia písomne – elektronicky, spôsobom určeným funkcionalitou systému JOSEPHINE, vždy požiada uchádzača alebo uchádzačov, ktorý/ktorí vo svojej žiadosti o účasť predbežne nahradil/nahradili doklady na preukázanie splnenia podmienok účasti JED-om o predloženie naskenovaných kópií originálnych alebo úradne osvedčených kópií dokladov preukazujúcich splnenie podmienok účasti, resp. ak boli doklady preukazujúce splnenie podmienok účasti pôvodne vyhotovené v elektronickej forme, o predloženie týchto dokladov v pôvodnej elektronickej podobe v lehote nie kratšej ako päť pracovných dní odo dňa doručenia žiadosti (pokiaľ verejný obstarávateľ neurčí dlhšiu lehotu) a vyhodnotí ich podľa zákona.

15.6 Verejný obstarávateľ/komisia posúdi splnenie podmienok účasti týkajúcich sa postavenia záujemcov v tomto verejnom obstarávaní, vrátane podmienky podľa § 40 ods. 6 písm. g) zákona, ak sa uplatňovala, v súlade s dokumentmi potrebnými na preukázanie splnenia podmienok účasti a na vypracovanie ponuky a to vždy, keď to bude potrebné v súlade so zákonom.

15.7 Verejný obstarávateľ/komisia pri vyhodnotení splnenia podmienok účasti záujemcov týkajúcich sa technickej spôsobilosti alebo odbornej spôsobilosti podľa zákona zohľadní referencie záujemcov uvedené v evidencii referencií podľa § 12 zákona, ak takéto referencie existujú.

**16 vysvetľovanie dokladov na preukázanie splnenia podmienok účasti**

16.1 Verejný obstarávateľ podľa zákona písomne - elektronicky spôsobom určeným funkcionalitou systému JOSEPHINE, požiada záujemcu o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť alebo splnenie podmienky účasti. Záujemca doručí vysvetlenie alebo doplnenie predložených dokladov verejnému obstarávateľovi elektronicky spôsobom určeným funkcionalitou systému JOSEPHINE, pričom v oboch prípadoch je tak povinný urobiť do dvoch pracovných dní odo dňa odoslania žiadosti, pokiaľ verejný obstarávateľ neurčil dlhšiu lehotu. Verejný obstarávateľ môže pre vylúčenie akýchkoľvek pochybností požiadať záujemcu v rámci vysvetlenia a doplnenia predložených dokladov, o predloženie vysvetlenia a doplnenia predložených dokladov, resp. o doplnenie predložených dokladov aj v písomnej - v listinnej podobe, ktoré záujemca v tomto prípade doručí v lehote do piatich pracovných dní odo dňa doručenia žiadosti, pokiaľ verejný obstarávateľ neurčil dlhšiu lehotu.

* 1. Verejný obstarávateľ podľa zákona (ak je to relevantné) písomne – elektronicky, spôsobom určeným funkcionalitou systému JOSEPHINE, požiada záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak existujú dôvody na vylúčenie.
	2. Verejný obstarávateľ podľa zákona (ak je to relevantné) písomne – elektronicky, spôsobom určeným funkcionalitou systému JOSEPHINE, požiada záujemcu, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil technikov, technické orgány alebo osoby určené na plnenie Zmluvy alebo riadiacich zamestnancov, ak nespĺňajú predmetnú podmienku účasti podľa § 34 ods. 1 písm. c) alebo písm. g) zákona.

**17 vylúčenie záujemcu**

17.1 Verejný obstarávateľ podľa zákona vylúči z verejného obstarávania záujemcu, ak:

1. nesplnil podmienky účasti,
2. predložil neplatné doklady; neplatnými dokladmi sú doklady, ktorým uplynula lehota platnosti,
3. poskytol informácie alebo doklady, ktoré sú nepravdivé alebo pozmenené tak, že nezodpovedajú skutočnosti,
4. pokúsil sa neoprávnene ovplyvniť postup verejného obstarávania,
5. pokúsil sa získať dôverné informácie, ktoré by mu poskytli neoprávnenú výhodu,
6. konflikt záujmov podľa § 23 zákona nemožno odstrániť inými účinnými opatreniami,
7. na základe dôveryhodných informácií má dôvodné podozrenie, že záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž, ak sa táto podmienka uvedie v oznámení o vyhlásení verejného obstarávania,
8. pri posudzovaní odbornej spôsobilosti preukázateľne identifikoval protichodné záujmy záujemcu, ktoré môžu nepriaznivo ovplyvniť plnenie zákazky,
9. nepredložil po písomnej žiadosti vysvetlenie alebo doplnenie predložených dokladov v určenej lehote,
10. nepredložil po písomnej žiadosti doklady nahradené jednotným európskym dokumentom v určenej lehote,
11. nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v určenej lehote inou osobou, ktorá spĺňa určené požiadavky,
12. nenahradil subdodávateľa, ktorý nespĺňa požiadavky určené verejným obstarávateľom novým subdodávateľom, ktorý spĺňa určené požiadavky, v lehote do piatich pracovných dní odo dňa doručenia žiadosti podľa zákona, ak verejný obstarávateľ neurčil dlhšiu lehotu,
13. nenahradil technikov, technické orgány alebo osoby určené na plnenie zmluvy, alebo riadiacich zamestnancov, ktorí nespĺňajú podmienku účasti podľa § 34 ods. 1 písm. c) alebo písm. g) zákona, v určenej lehote novými osobami alebo orgánmi, ktoré spĺňajú túto podmienku účasti a to vždy, keď to bude v súlade so zákonom potrebné podľa vyhodnotenia splnenia podmienok účasti.

17.2 Verejný obstarávateľ vylúči z verejného obstarávania aj záujemcu, ak narušenie hospodárskej súťaže, ktoré vyplynulo z prípravných trhových konzultácií alebo jeho predbežného zapojenia podľa zákona, nemožno odstrániť inými účinnými opatreniami ani po vyjadrení záujemcu; verejný obstarávateľ pred takýmto vylúčením poskytne záujemcovi možnosť v lehote piatich pracovných dní od doručenia žiadosti preukázať, že jeho účasťou na prípravných trhových konzultáciách alebo predbežnom zapojení nedošlo k narušeniu hospodárskej súťaže.

17.3 Záujemca, ktorý nespĺňa podmienky účasti osobného postavenia podľa § 32 ods. 1 písm. a), g) a h) zákona alebo sa na neho vzťahuje dôvod na vylúčenie podľa § 40 ods. 6 písm. d) až g) a ods. 7 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, ktoré sú určené na to, aby sa zabránilo budúcim pochybeniam, priestupkom, správnym deliktom alebo trestným činom.

17.4 Záujemcovi, ktorému bol uložený zákaz účasti vo verejnom obstarávaní potvrdený konečným rozhodnutím v inom členskom štáte, nie je oprávnený verejnému obstarávateľovi preukázať, že prijal opatrenia na vykonanie nápravy podľa § 40 ods. 8 druhej vety zákona, ak je toto rozhodnutie vykonateľné v Slovenskej republike.

17.5 Verejný obstarávateľ posúdi opatrenia na vykonanie nápravy podľa § 40 ods. 8 druhej vety zákona predložené záujemcom, pričom zohľadní závažnosť pochybenia a jeho konkrétne okolnosti. Ak opatrenia na vykonanie nápravy predložené záujemcom považuje verejný obstarávateľ za nedostatočné, vylúči záujemcu z verejného obstarávania.

17.6 Záujemca z členského štátu, ak je v štáte svojho sídla, miesta podnikania alebo obvyklého pobytu oprávnený vykonávať požadovanú činnosť, verejný obstarávateľ nesmie vylúčiť z dôvodu, že na základe zákona sa vyžaduje na vykonávanie požadovanej činnosti určitá právna forma.

17.7 Verejný obstarávateľ vyhotoví zápisnicu z vyhodnotenia splnenia podmienok účasti záujemcov, ktorý predložili žiadosti o účasť.

17.8 Záujemcovi bude písomne – elektronicky, spôsobom určeným funkcionalitou systému JOSEPHINE, oznámené jeho vylúčenie, s uvedením dôvodu vylúčenia a lehoty, v ktorej môže byť doručená námietka podľa zákona.

**Časť V.**

**VYTVORENIE DYNAMICKÉHO NÁKUPNÉHO SYSTÉMU A ZADÁVANIE KONKRÉTNYCH ZÁKAZIEK V RÁMCI DYNAMICKÉHO NÁKUPNÉHO SYSTÉMU**

**18 zaradenie záujemcu do vytvoreného dynamického nákupného systému**

18.1 Do dynamického nákupného systému musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.

18.2 Verejný obstarávateľ bezodkladne informuje záujemcu o zaradení alebo nezaradení do dynamického nákupného systému. Informácia o nezaradení do dynamického nákupného systému obsahuje najmä identifikáciu dynamického nákupného systému, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.

18.3 Dynamický nákupný systém sa považuje za zriadený doručením informácie podľa § 60 ods. 8 zákona všetkým záujemcom, ktorý predložili žiadosť o účasť v lehote podľa § 60 ods. 3 zákona.

18.4 Pri zaraďovaní záujemcov do zriadeného dynamického nákupného systému sa postupuje podľa § 60 ods. 6 až 8 zákona.

18.5 Dynamický nákupný systém je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do dynamického nákupného systému. Hospodárskym subjektom ktorí majú záujem o zaradenie do dynamického nákupného systému ani záujemcom zaradeným v dynamickom nákupnom systéme, verejný obstarávateľ nebude účtovať žiadne poplatky.

18.6 Verejný obstarávateľ môže počas trvania dynamického nákupného systému záujemcu zaradeného do dynamického nákupného systému písomne – elektronicky, spôsobom určeným funkcionalitou systému JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.

18.7 Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v dynamickom nákupnom systéme alebo ho vyradí a postupuje podľa bodu 18.2 týchto súťažných podkladov.

**19 zadávanie zákaziek v rámci dynamického nákupného systému**

19.1 Verejný obstarávateľ nemôže odoslať výzvu na predkladanie ponúk pred zriadením dynamického nákupného systému. Po zriadení dynamického nákupného systému verejný obstarávateľ nemôže odoslať výzvu na predkladanie ponúk

a) počas plynutia predĺženej lehoty podľa § 60 ods. 14 zákona alebo

b) ak neboli žiadosti o účasť vyhodnotené v lehotách podľa § 60 ods. 13 a 14 zákona.

19.2 Pri zadávaní každej konkrétnej zákazky v rámci dynamického nákupného systému verejný obstarávateľ vyzve na predloženie ponuky všetkých záujemcov, ktorí boli zaradení do dynamického nákupného systému, osobitne na každú zákazku, ktorá sa zadáva s využitím systému JOSEPHINE v rámci dynamického nákupného systému. Lehota na predkladanie ponúk nesmie byť kratšia ako 10 dní.

19.3 Pri zadávaní konkrétnej zákazky v rámci dynamického nákupného systému verejný obstarávateľ súčasne pošle všetkým záujemcom zaradeným do systému výzvu na predkladanie ponúk, ktorá obsahuje náležitosti podľa zákona. Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je to potrebné.

19.4 Lehota na predkladanie ponúk bude určená vo výzve na predkladanie ponúk.

19.5 Ponuky predložené v lehote na predkladanie ponúk sa vyhodnocujú podľa kritérií uvedených v oznámení o vyhlásení verejného obstarávania, prípadne spresnených vo výzve na predkladanie ponúk.

19.6 Zmluva sa uzavrie s úspešným uchádzačom, ktorý predložil najnižšiu ponuku, v závislosti od použitých kritérií na vyhodnotenie ponúk, spôsobom uvedeným v týchto súťažných podkladoch a vo výzve na predkladanie ponúk.

**Časť VI.**

**PRÍPRAVA PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**20 vyhotovenie a jazyk ponuky**

20.1 Ponuky predkladané na konkrétne zákazky zadávané v rámci dynamického nákupného systému (ďalej aj len „ponuky“) musia byť vyhotovené výlučne elektronicky, spôsobom určeným funkcionalitou systému JOSEPHINE.

20.2 Ponuky sa predkladajú v slovenskom jazyku. Ak je ponuka vyhotovená v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka

20.3 Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa spôsobom určeným funkcionalitou systému JOSEPHINE predkladajú naskenované vo formáte .pdf.

20.4 Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa spôsobom určeným funkcionalitou systému JOSEPHINE predkladajú v pôvodnej elektronickej podobe.

20.5 Ak uchádzač nevypracoval ponuku predkladanú na konkrétnu zákazku zadávanú v rámci dynamického nákupného systému sám, uvedie v ponuke osobu, ktorej služby alebo podklady pri jej vypracovaní využil, vo formáte .pdf. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

20.6 Uchádzač predloží kompletnú ponuku predkladanú na konkrétnu zákazku zadávanú v rámci dynamického nákupného systému v dvoch vyhotoveniach v elektronickej podobe podľa týchto súťažných podkladov, a to elektronicky, spôsobom určeným funkcionalitou systému JOSEPHINE. Ak ide o dokumenty a doklady, ktoré sú súčasťou ponuky a sú podpísané alebo obsahujú odtlačok pečiatky, uchádzač ich predkladá v jednom z dvoch vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“ s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačku pečiatky. Vyhotovenie ponuky označené uchádzačom „Príloha na zverejnenie/Prílohy na zverejnenie“, bude/budú verejným obstarávateľom bezodkladne po uzavretí zmluvy s úspešným uchádzačom alebo zrušení postupu zadávania zákazky (ak to prichádza do úvahy) zverejnené v súlade so zákonom, čo uchádzač berie na vedomie. V prípade, ak by ponuka mala obsahovať osobné údaje podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie GDPR“) a v zmysle príslušných ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“), alebo iné informácie, ktoré uchádzač považuje za dôverné alebo obchodné tajomstvo v zmysle platných právnych predpisov Slovenskej republiky a Európskej únie, je potrebné zo strany uchádzača tieto údaje vo vyhotovení ponuky v elektronickej podobe označenej/označených zo strany uchádzača ako „Príloha na zverejnenie/Prílohy na zverejnenie“, anonymizovať v súlade s relevantnými právnymi predpismi.

Uchádzač v súlade s týmto bodom súťažných podkladov predloží:

* jedno vyhotovenie svojej ponuky predkladanej na konkrétnu zákazku zadávanú v rámci dynamického nákupného systému v elektronickej podobe podľa týchto súťažných podkladov vo formáte/formátoch podľa príloh poskytnutých verejným obstarávateľom, (ak takéto prílohy boli zo strany verejného obstarávateľa poskytnuté a ak v týchto súťažných podkladoch nie je uvedené inak) označené zo strany uchádzača ako „Príloha na zverejnenie/Prílohy na zverejnenie“ a
* jedno vyhotovenie ponuky predkladanej na konkrétnu zákazku zadávanú v rámci dynamického nákupného systému v elektronickej podobe podľa týchto súťažných podkladov vo formáte .pdf, resp. v pôvodnej elektronickej podobe podľa bodu 19.4 týchto súťažných podkladov.

20.7 Uchádzač je zodpovedný za označenie a zabezpečenie predložených dokumentov/súborov v ponuke v súlade s platnými právnymi predpismi Slovenskej republiky a Európskej únie.

20.8 Všetky náklady a výdavky spojené s prípravou, vyhotovením a predložením ponúk na konkrétnu zákazku zadávanú v rámci dynamického nákupného systému znáša záujemca/uchádzač bez finančného nároku voči verejnému obstarávateľovi, bez ohľadu na výsledok zadávania konkrétnej zákazky v rámci dynamického nákupného systému.

**21 variantné riešenie**

21.1 Záujemcom sa neumožňuje predložiť variantné riešenie vo vzťahu k požadovanému predmetu zákazky.

21.2 Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

**22 zábezpeka ponuky**

22.1 Zábezpeka sa nevyžaduje.

**Časť VII.**

**OBSAH PONÚK PREDKLADANÝCH NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**23 obsah ponuky**

23.1 Obsah ponúk predkladaných na konkrétne zákazky zadávané v rámci dynamického nákupného systému bude uvedený v jednotlivých výzvach na predkladanie ponúk.

**Časť VIII.**

**PREDKLADANIE A VYHODNOCOVANIE PONÚK NA KONKRÉTNE ZÁKAZKY ZADÁVANÉ V RÁMCI DYNAMICKÉHO NÁKUPNÉHO SYSTÉMU**

**24 oprávnenie predložiť ponuku**

24.1 Uchádzačom môže byť ten uchádzač, ktorý požiadal o zaradenie do dynamického nákupného systému, splnil podmienky zaradenia do dynamického nákupného systému stanovené verejným obstarávateľom v oznámení o vyhlásení verejného obstarávania a v týchto súťažných podkladoch, bol zaradený do dynamického nákupného systému a ktorého verejný obstarávateľ vyzval na predloženie ponuky v zadávaní konkrétnej zákazky v rámci dynamického nákupného systému.

**25 predloženie ponuky a späťvzatie ponuky**

25.1 Každý uchádzač môže vo verejnom obstarávaní predložiť iba jednu ponuku pri zadávaní konkrétnej zákazky v rámci dynamického nákupného systému, buď samostatne sám za seba alebo ako člen skupiny dodávateľov, a to výlučne elektronicky, spôsobom určeným funkcionalitou systému JOSEPHINE. Uchádzač nemôže byť v tom istom postupe zadávania zákazky, resp. pri zadávaní konkrétnej zákazky v rámci dynamického nákupného systému, členom skupiny dodávateľov, ktorá predkladá ponuku.

25.2 Uchádzač predloží úplnú ponuku na konkrétnu zadávanú zákazku v rámci dynamického nákupného systému v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou systému JOSEPHINE.

25.3 Verejný obstarávateľ elektronicky, prostredníctvom funkcionality systému JOSEPHINE potvrdí prijatie ponuky pri zadávaní konkrétnej zákazky v rámci dynamického nákupného systému uchádzačovi.

25.4 Verejný obstarávateľ vylúči uchádzača:

a) ak nedodržal určený spôsob komunikácie,

b) ak obsah jeho ponuky pri zadávaní konkrétnej zákazky v rámci dynamického nákupného systému nie je možné sprístupniť,

c) ak nepredložil ponuku na konkrétnu zadávanú zákazku v rámci dynamického nákupného systému vo vyžadovanom formáte kódovania, ak je potrebný na ďalšie spracovanie pri vyhodnocovaní ponúk, alebo

d) ktorý je súčasne členom skupiny dodávateľov.

25.5 Ponuka v elektronickej podobe predložená na konkrétnu zákazku zadávanú v rámci dynamického nákupného systému sa po uplynutí lehoty na predkladanie ponúk nesprístupní.

25.6 Uchádzač môže predloženú ponuku pri zadávaní konkrétnej zákazky v rámci dynamického nákupného systému vziať späť do uplynutia lehoty na predkladanie ponúk.

25.7 Späťvzatie ponuky predloženej na konkrétnu zákazku zadávanú v rámci dynamického nákupného systému je možné vykonať odvolaním pôvodnej ponuky a to výlučne elektronickými prostriedkami, spôsobom určeným funkcionalitou systému JOSEPHINE. Späťvzatú ponuku predloženú na konkrétnu zákazku zadávanú v rámci dynamického nákupného systému je potrebné doručiť spôsobom opísaným v týchto súťažných podkladoch v lehote na predkladanie ponúk.

**26 miesto a lehota na predkladanie ponúk**

26.1 Lehotu na predkladanie ponúk pri zadávaní zákaziek v rámci dynamického nákupného systému určí verejný obstarávateľ vo výzve na predkladanie ponúk.

26.2 Uchádzači predložia svoje ponuky v lehote na predkladanie ponúk výlučne elektronicky, spôsobom určeným funkcionalitou systému JOSEPHINE.

26.3 Obsah každej ponuky bude sprístupnený až po uplynutí lehoty na predkladanie ponúk.

**27 lehota viazanosti ponúk**

27.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom vo výzve na predkladanie ponúk.

27.2 Verejný obstarávateľ oznámi uchádzačom podľa zákona predpokladanú zmenenú lehotu viazanosti ponúk. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk, vrátane zmenenej lehoty viazanosti ponúk.

**28 otváranie ponúk**

28.1 Neverejné otváranie ponúk, elektronicky, spôsobom určeným funkcionalitou systému JOSEPHINE, sa uskutoční v súlade so zákonom na mieste a v čase uvedenom vo výzve na predkladanie ponúk, na adrese uvedenej podľa bodu 1. týchto súťažných podkladov.

**29 vyhodnocovanie ponúk**

29.1 Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a v prípade pochybností overí správnosť informácií a dôkazov, ktoré poskytli uchádzači. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi.

**30 vysvetľovanie ponuky, odôvodnenie mimoriadne nízkej ponuky**

30.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne - elektronicky spôsobom určeným funkcionalitou systému JOSEPHINE, požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

30.2 Ak sa pri zadávaní určitej konkrétnej zákazky v rámci dynamického nákupného systému javí ponuka ako mimoriadne nízka ponuka vo vzťahu k tovaru, stavebným prácam alebo službám, komisia písomne - elektronicky spôsobom určeným funkcionalitou systému JOSEPHINE, požiadať uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:

a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,

c) osobitosti tovaru, osobitosti stavebných prác alebo osobitosti služby navrhovanej uchádzačom,

d) dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,

e) dodržiavania povinností voči subdodávateľom,

f) možnosti uchádzača získať štátnu pomoc.

30.3 Uchádzač musí doručiť písomne – elektronicky, spôsobom určeným funkcionalitou systému JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti o vysvetlenie, pokiaľ komisia neurčila dlhšiu lehotu.

30.4 V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku.

30.5 Komisia zohľadní vysvetlenie ponuky uchádzača predloženej v rámci zadávania konkrétnej zákazky v rámci dynamického nákupného systému v súlade s požiadavkou podľa zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

**31 vylúčenie ponuky/dodávateľa**

31.1 Verejný obstarávateľ podľa zákona vylúči uchádzača, ktorý je v tom istom postupe zadávania konkrétnej zákazky v rámci dynamického nákupného systému súčasne členom skupiny dodávateľov, ktorá predkladá ponuku.

31.2 Verejný obstarávateľ podľa zákona vylúči ponuku, ak:

- ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

- uchádzač nedoručí písomné vysvetlenie ponuky na základe požiadavky podľa zákona a to do dvoch pracovných dní odo dňa odoslania žiadosti o vysvetlenie, ak komisia neurčila dlhšiu lehotu,

- uchádzačom predložené vysvetlenie ponuky nie je svojim obsahom v súlade s požiadavkou podľa zákona,

- uchádzač nedoručí písomné - elektronicky spôsobom určeným funkcionalitou systému JOSEPHINE odôvodnenie mimoriadne nízkej ponuky do piatich pracovných dní odo dňa doručenia žiadosti, ak komisia neurčila dlhšiu lehotu,

- uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa zákona,

- uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

- uchádzač sa pokúsil neoprávnene ovplyvniť postup verejného obstarávateľa.

31.3 Verejný obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie.

31.4 Verejný obstarávateľ písomne - elektronicky spôsobom určeným funkcionalitou systému JOSEPHINE, oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa zákona a lehoty, v ktorej môže byť doručená námietka podľa zákona.

**32 vyhodnocovanie návrhov na plnenie kritérií**

32.1 Komisia zriadená verejným obstarávateľom v súlade so zákonom vyhodnotí ponuky uchádzačov predložených v rámci zadávania konkrétnej zákazky v rámci dynamického nákupného systému, ktoré neboli vylúčené, na základe objektívneho/objektívnych kritéria/kritérií na vyhodnotenie ponúk, ktoré súvisí/súvisia s predmetom zákazky a ktoré je/sú nediskriminačné a podporuje/podporujú hospodársku súťaž s cieľom určiť ekonomicky najvýhodnejšiu ponuku, určeného/určených v prílohe č. 3. Kritérium/kritériá na vyhodnotenie ponúk, pravidlá jeho/ich uplatnenia a pravidlá elektronickej aukcie týchto súťažných podkladov, v oznámení o vyhlásení verejného obstarávania, prípadne spresneného/spresnených vo výzve na predkladanie ponúk a na základe pravidiel ich uplatnenia, resp. metód a relatívnej váhy v prípade najlepšieho pomeru ceny a kvality a nákladov s použitím prístupu nákladovej efektívnosti najmä nákladov počas životného cyklu, určených tiež v týchto súťažných podkladoch, prípadne spresneného/spresnených vo výzve na predkladanie ponúk.

Ponuky sa vyhodnocujú na základe kritéria na vyhodnotenie ponúk „Najnižšia cena“

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených vo výzve na predkladanie ponúk, tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

Kritérium na vyhodnotenie ponúk: „Najnižšia cena %“

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je „Najnižšia cena“ za dodanie požadovaného predmetu zákazky vyjadrená v % uvedená v ponuke uchádzača podľa podmienok uvedených vo výzve na predkladanie ponúk.

SPEED KATALÓG

Sortiment a štruktúra elektronického katalógu (SPEED KATALÓG)

1.1 Verejný obstarávateľ definuje sortimentný katalóg (SPEED KATALÓG), vrátane špecifikácií jednotlivých položiek tohto katalógu. Sortimentný katalóg je neoddeliteľnou súčasťou súťažných podkladov.

1.2 Sortimentný katalóg zodpovedá predmetu DNS a je delený do jednotlivých kategórií DNS v súlade so súťažnými podklady.

1.3 Verejný obstarávateľ si vyhradzuje právo na doplnenie / aktualizáciu tohto sortimentného katalógu. Takto aktualizovaný katalóg bude opätovne zverejnený na totožnej internetovej stránke, mieste, kde sú zverejnené súťažné podklady a bude taktiež zverejnený pri danom DNS v systéme JOSEPHINE. O doplnení / aktualizácii sortimentného katalógu budú jednotliví kvalifikovaní záujemcovia v danej kategórii informovaní pomocou komunikačného rozhrania systému JOSEPHINE.

Zadávanie hodnôt do elektronického katalógu

2.1 Vlastné hodnoty / ceny zadáva do elektronického katalógu len záujemca splňujúci podmienky účasti (kvalifikácie) v príslušnej kategórii DNS. Tento katalóg bude sprístupnený všetkým používateľom záujemcu ihneď po úspešnej kvalifikácii a bez obmedzenia bude možné hodnoty / ceny v čase aktualizovať, prípadne ich zrušiť. Zadanie hodnôt do katalógu k príslušnej položke vykoná záujemca vložením ponukovej ceny do stĺpcov „jednotková cena bez DPH“, „jednotková cena s DPH“ a „Vyplniť DPH“.

2.2 Termín dodania položiek uvedených v katalógu je verejným obstarávateľom určený na .... dní odo dňa odoslania požiadavky.

2.3 Verejný obstarávateľ nemá prístup k hodnotám / cenám v elektronickom katalógu žiadneho zo záujemcov.

2.4 Vyplnenie elektronického katalógu (SPEED KATALÓGu) nie je podmienkou účasti v jednotlivých konkrétnych zákazkách v DNS. Verejný obstarávateľ upozorňuje, že vyplnenie SPEED KATALÓGu nie je ekvivalentom predloženia ponuky, ale vyplnením katalógu sa vytvára prostredie pre budúce predloženie ponuky v čase vyhlásenia konkrétnej zákazky.

Vyplnenie údajov v elektronickom katalógu (SPEED KATALÓGU) podľa bodov 2.1 až 2.4 nie je podmienkou preloženia ponuky v jednotlivých konkrétnych zákazkách v DNS. Verejný obstarávateľ upozorňuje, že uchádzač musí vlastným zásahom ponuku odoslať do vyhlásenej zákazky. Vyplnením katalógu záujemca umožní systému Josephine automatizovane pripraviť ponuku do vyhlásenej zákazky. Takto pripravenú ponuku záujemca následne len skontroluje a odošle / predloží v lehote na predkladanie ponúk (systém Josephine ponuku len automatizovane pripraví, nedochádza k jej automatizovanému odoslaniu.

2.5 Záujemca, ktorý počas doby trvania DNS stratí kvalifikáciu, stratí zároveň prístup k svojmu katalógu a ním zadanej hodnoty, ceny budú systémovo nedostupné. V prípade opätovného splnenia podmienky účasti (kvalifikácie) môže záujemca opätovne hodnoty / ceny do katalógu zadať.

Záujemca, ktorý počas doby trvania DNS stratí kvalifikáciu, stratí zároveň prístup k svojmu katalógu a systém Josephine záujemcom zadané hodnoty a ceny zablokuje (zneprístupní).

Predloženie ponuky u konkrétnej zákazky

Verejný obstarávateľ zvolí pri konkrétnej zákazke vždy spôsob predkladania ponúk, ktorý zároveň jednoznačne definuje vo výzve na predloženie ponúk. Tento zvolený spôsob bude počas doby trvania konkrétnej zákazky nemenný. Možnosti predloženia ponuky:

a./ prostredníctvom SPEED KATALÓGu / sortimentného katalógu automatizovaným spôsobom,

b./ mimo SPEED KATALÓGu (klasickým spôsobom).

Ponuku pri konkrétnej zákazke v DNS môže predložiť iba uchádzač zaradený do danej kategórie DNS (s platnou kvalifikáciou).

Zadanie konkrétnej zákazky v DNS prostredníctvom SPEED KATALÓGu (sortimentného katalógu),

a./ Vo výzve ku konkrétnej zákazke je záujemcom oznámené, že verejný obstarávateľ vybral zo sortimentného katalógu konkrétne položky.

b./ Záujemca má v lehote predkladania ponúk stále možnosť ceny aktualizovať a zároveň má možnosť do uplynutia tejto lehoty vyjadriť nesúhlas s podaním svojej ponuky stlačením tlačidla „Zamietnuť predloženie ponuky“. V prípade, že záujemca do konca tejto lehoty nevyjadrí nesúhlas, systém JOSEPHINE v čase zodpovedajúcom koncu lehoty na predkladanie ponúk automaticky vytvorí ponuku záujemcu a to na základe aktuálnych cien uvedených v katalógu daného záujemcu. K takto automatizovanému predloženiu ponuky dôjde u všetkých záujemcov kvalifikovaným v danej kategórii DNS.

c./ V prípade, že záujemca nevyplní sortimentný katalóg u daných položiek katalógu, ktoré sú predmetom zákazky, stále má daný záujemca možnosť sa zákazky zúčastniť – vyplnením ponukového formulára v lehote na predkladanie ponúk.

d./ Na samotné hodnotenie a zadanie zákazky sa ďalej uplatňujú pravidlá definované v ZVO.

Zadanie konkrétnej zákazky v DNS mimo SPEED KATALÓG (sortimentný katalóg)

a./ Verejný obstarávateľ si vyhradzuje právo vyzvať v rámci konkrétneho DNS k predloženiu ponúk klasickým spôsobom na základe výzvy k danému DNS. Daná výzva bude obsahovať všetky potrebné informácie k predloženiu ponuky zo strany záujemcu podľa §61 ods.2 a presnou špecifikáciou predmetu zákazky.

36 Predloženie ponuky do konkrétnej zákazky:

Verejný obstarávateľ uvedie pri konkrétnej zákazke vždy spôsob predkladania ponúk, ktorý zároveň jednoznačne definuje vo výzve na predloženie ponúk. Tento zvolený spôsob bude počas doby trvania konkrétnej zákazky nemenný. Spôsoby predloženia ponuky:

a./ automatizovaným spôsob prostredníctvom SPEED KATALÓGu,

b./ zadefinovaním opisu predmetu zákazky položkami, ktoré sa nenachádzajú v SPEED KATALÓGU; v takomto prípade systém Josephine nevytvorí automatizovaným spôsobom ponuku záujemcovi, ale záujemca musí ponuku vytvoriť sám.

37 Zadanie konkrétnej zákazky v DNS prostredníctvom SPEED KATALÓGU ,

a./ Verejný obstarávateľ oznámi vo výzve ku konkrétnej zákazke, že definoval opis predmetu zákazky zo SPEED KATALÓGU .

b./ Záujemca v lehote predkladania ponúk môže automatizovane prenesené údaje/ hodnoty / ceny aktualizovať alebo môže automatizovane pripravenú ponuku stiahnuť prostredníctvom tlačidla „Zamietnuť predloženie ponuky“. V prípade, že záujemca do konca tejto lehoty nepredloží ponuku alebo nevykoná žiaden úkon, systém JOSEPHINE automatizovane NEPREDLOŽÍ pripravenú ponuku.

b/ Záujemca v lehote na predkladanie ponúk môže automatizovane prenesené údaje / hodnoty/ ceny aktualizovať a vložiť ponuku. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

c./ V prípade, že záujemca nevyplní SPEED katalóg, záujemca vyplní ponukový formulár v lehote na predkladanie ponúk manuálne podľa požiadaviek a podmienok uvedených vo výzve na predkladanie ponúk.

38 Zadanie konkrétnej zákazky v DNS na položky, ktoré nie sú uvedené v SPEED KATALÓGU

a./ Verejný obstarávateľ môže vyhlásiť zákazku na položky (predmet zákazky), ktoré nie sú uvedené v SPEED KATALÓGU. V takomto prípade systém Josephine nebude automatizovaným spôsobom pripravovať ponuku, ale každý záujemca musí vytvoriť ponuku manuálne podľa požiadaviek a podmienok uvedených vo výzve na predkladanie ponúk. Výzva na predkladanie ponúk bude obsahovať všetky potrebné informácie k predloženiu ponuky zo strany záujemcu podľa §61 ods.2 a presnou špecifikáciou predmetu zákazky. Takýto predmet zákazky sa nesmie vymykať CPV kódom uvedeným v úvode týchto súťažných podkladov.

**34** **elektronická aukcia**

* 1. Informácie týkajúce sa priebehu elektronickej aukcie, informácie o použitých elektronických zariadeniach, podmienkach a špecifikácií technického pripojenia, prvkov, ktorých hodnoty budú predmetom elektronickej aukcie (za predpokladu, že sú kvantifikovateľné a dajú sa vyjadriť v číslach alebo percentách), limitov hodnôt, ktoré možno predložiť, vyplývajúcich z technických požiadaviek týkajúcich sa predmetu zákazky, informácií, ktoré budú uchádzačom sprístupnené v priebehu elektronickej aukcie, termínu ich sprístupnenia (ak to pripadá do úvahy), podmienok, za ktorých môže uchádzač predkladať nové hodnoty prvkov, najmä minimálne rozdiely, ktoré sa budú pri predkladaní ponúk predložených v rámci zadávania konkrétnej zákazky v rámci dynamického nákupného systému vyžadovať, ak to prichádza do úvahy, sú uvedené v prílohe č. 3. Kritérium/kritériá na vyhodnotenie ponúk, pravidlá jeho/ich uplatnenia a pravidlá elektronickej aukcie týchto súťažných podkladov

**35 informácia o výsledku vyhodnocovania ponúk**

35.1 Verejný obstarávateľ po vyhodnotení ponúk predložených v rámci zadávania konkrétnej zákazky v rámci dynamického nákupného systém podľa zákona a po odoslaní všetkých oznámení o vylúčení uchádzača/uchádzačov, bezodkladne písomne, spôsobom určeným funkcionalitou systému JOSEPHINE oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v systéme JOSEPHINE. Úspešnému uchádzačovi bude oznámené, že verejný obstarávateľ jeho ponuku prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, informácie o charakteristikách a výhodách jeho ponuky a lehoty, v ktorej môže byť doručená námietka podľa zákona.

**Časť IX.**

**UZAVRETIE ZMLUVY**

**36 uzavretie zmluvy**

36.1 Uzavretá zmluva nesmie byť v rozpore s týmito súťažnými podkladmi a s ponukou predloženou úspešným uchádzačom alebo úspešnými uchádzačmi a výsledkom elektronickej aukcie.

* 1. Ak je to relevantné, verejný obstarávateľ podpíše zmluvu s úspešným uchádzačom po overení verejného obstarávania príslušným/príslušnými kontrolným orgánom/kontrolnými orgánmi, ktorý/ktoré predložia verejnému obstarávateľovi správu z overenia/kontroly verejného obstarávania s vyhlásením, že počas overovania/kontroly verejného obstarávania nebolo zistené porušenie princípov a postupov verejného obstarávania definovaných právnymi predpismi EÚ a SR pre verejné obstarávanie. V opačnom prípade si verejný obstarávateľ vyhradzuje právo zrušiť verejné obstarávanie podľa zákona.

36.3 Verejný obstarávateľneuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

* 1. Úspešný uchádzač pred podpisom zmluvy, ktorá bude výsledkom zadávania konkrétnej zákazky bude povinný:
1. uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“),
2. mať zápis v registri partnerov verejného sektora, ak má úspešný uchádzač povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZRPVS“) a nie je zapísaný v registri partnerov verejného sektora podľa § 18 ZRPVS alebo ktorého subdodávatelia alebo subdodávatelia podľa ZRPVS, ktorí majú povinnosť zapisovať sa do registra partnerov verejného sektora podľa ZRPVS a nie sú zapísaní v registri partnerov verejného sektora podľa § 18 ZRPVS,
3. scan originálu alebo úradne overenej kópie platného potvrdenia Regionálnej veterinárnej a potravinovej správy o hygienickej spôsobilosti motorových vozidiel určených na prepravu potravinárskych výrobkov, alebo záznamu z kontroly vykonanej na motorových vozidlách. V prípade, ak dodávku tovaru bude predávajúci vykonávať na základe zmluvného vzťahu s dopravcom, predloží úradne overenú kópiu uzavretej zmluvy s dopravcom a potvrdenie o hygienickej spôsobilosti motorových vozidiel použitých na prepravu,
4. scan originálu alebo úradne overeného platného potvrdenia Regionálnej veterinárnej a potravinovej správy o registrácii prevádzkarne podľa zákona č. 152/1995 Z. z. o potravinách v znení neskorších predpisov na preukázanie súhlasu štátneho orgánu so skladovaním a distribúciou predmetu zákazky.

36.5 Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7 zákona, ak bol na jej uzavretie písomne vyzvaný.

36.6 Úspešný uchádzač pred podpisom zmluvy predloží verejnému obstarávateľovi  v origináli všetky doklady, ktorými preukazuje splnenie podmienok účasti podľa týchto súťažných podkladov a oznámenia o vyhlásení verejného obstarávania v tomto verejnom obstarávaní, a ktoré predložil ako naskenované kópie týchto originálov alebo ich úradne osvedčených kópií.

36.7 Ak úspešný uchádzač odmietne uzavrieť zmluvu alebo nie sú splnené povinnosti podľa § 56 ods. 8 zákona, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí.

36.8 Uchádzač ktorý sa umiestnil ako druhý v poradí, je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď uchádzač bol na jej uzavretie písomne vyzvaný.

36.9 Ak uchádzač, ktorý sa umiestnil ako druhý v poradí odmietnu uzavrieť zmluvu, neposkytne verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

36.10 Uchádzač, ktorý sa umiestnil ako tretí v poradí, je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný.

36.11 V relevantných prípadoch bude verejný obstarávateľ postupovať v súlade s § 18 zákona, resp. podľa § 81 zákona.

36.12 Verejný obstarávateľ môže odstúpiť od zmluvy uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora alebo ak bol vymazaný z registra partnerov verejného sektora.

**37 ochrana osobných údajov**

37.1 Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.

37.2 Verejný obstarávateľ si dovoľuje upozorniť záujemcov/uchádzačov, aby pri príprave žiadostí o účasť a ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

## Prílohy

## Prílohami k týmto súťažným podkladom sú:

* Príloha č. 1 - Podmienky účasti
* Príloha č. 2 - Žiadosť o zaradenie
* Príloha č. 3 - Kritérium na vyhodnotenie
* Príloha č. 4 - Formulár JED
* Príloha č. 5 - Zmluva na dodanie tovaru a poskytnutie služby zemiaky čistene
* Príloha č. 6 - Zmluva na dodanie tovaru a poskytnutie služby mlieko a mliečne výrobky
* Príloha č. 7 - Zmluva na dodanie tovaru a poskytnutie služby ovocie a zelenina
* Príloha č. 8 - Zmluva na dodanie tovaru a poskytnutie služby mrazené potraviny
* Príloha č. 9 - Zmluva na dodanie tovaru a poskytnutie služby základné potraviny
* Príloha č. 10 - Zmluva na dodanie tovaru a poskytnutie služby pečivo
* Príloha č.11 - Zmluva na dodanie tovaru a poskytnutie služby mäso
* Príloha č. 12 - Zmluva na dodanie tovaru a poskytnutie služby vajcia
* Príloha č. 13 - Čestné vyhlásenie uchádzača o zhode elektronickej ponuky s originálom
* Príloha č. 14 - Súťažné podklady DNS k výzve
* Príloha č. 15 - Opis predmetu zákazky